钦定古今图书集成/明伦汇编/氏族典/第637卷 > 《郑樵通志》 > 破六韩常
## 钦定古今图书集成/明伦汇编/氏族典/第637卷 > 《郑樵通志》 > 破六韩常

按《北齐书破六韩常传》：“常字保年，附化人，匈奴单于之裔也。常沈敏有胆略，善骑射，累迁平西将军。高祖
起义，常为附化守，与万俟受洛干东归。高祖嘉之，上
为抚军，与诸将征讨。又从高祖攻击诸寇，累迁车骑
大将军，开府，封平阳公，除洛州刺史。常启世宗曰：‘常
自镇河阳以来，频出关口，太谷二道，所有要害，颇所
知悉。而太谷南口去荆路逾一百，经赤工坂，是贼往
还东西大道，中间旷绝一百五十里，贼之粮饟，唯经
此路。愚谓于彼选形胜之处，营筑城戍，安置士马，截
其远还，自然不能更有行送’。”世宗纳其计，遣大司马
斛律金等筑杨志、百家、呼延三镇。常秩满，还晋阳，拜
太保、沧州刺史。卒，赠尚书令、司徒公、太傅、第一领民
酋长、假王。谥曰《忠武》。

北魏